ארז תדמור (איש תקשורת)

ארז תדמור (נולד ב-14 באוגוסט 1980) הוא בעל טור, פובליציסט ושדרן רדיו בעל רצועת שידור יומית ברדיו גלי ישראל; אחד משני המייסדים של תנועת "אם תרצו". שימש כותב הנאומים של בנימין נתניהו בבחירות 2015. מחבר הספר "מדוע אתה מצביע ימין ומקבל שמאל?", שיצא לאור בהוצאת סלע מאיר ב-2017. ב-2011 היה מחבר שותף של הספרון "נכבה חרטא". תדמור גדל בקריית ארבע במשפחה חילונית. הוא למד בתיכון עירוני ג' בירושלים. שירת בצה"ל בחיל ההנדסה. במהלך שירותו הצבאי בחיל ההנדסה, כאשר היה סמל מחלקת טירונים, הורשע בגנבת פריטי אמל"ח ורכוש צבאי. תדמור נידון ל-45 ימי מאסר בפועל לריצוי בעבודות צבאיות, 4 חודשי מאסר על-תנאי והורדה לדרגת רב-טוראי.. ב-2002 היה בין מייסדי המאחז שדה בועז. תדמור עבד ככתב ב"ידיעות ירושלים" (2003–2004), במקור ראשון (2004–2006) ובהמשך גם באתר nrg. למד החל מ-2006 לתואר ראשון במדע המדינה באוניברסיטה העברית בירושלים, סיים כבוגר במדע המדינה ובתוכנית הלימודים הרב תחומית במדעי הרוח (BA כללי). המשיך אחר כך לתואר שני במדע המדינה באוניברסיטת בר-אילן. ב-2006 שימש בתפקיד בכיר במטה הבחירות של הליכוד בירושלים. בינואר 2007 הקים עם רונן שובל את תנועת "אם תרצו". ביוני 2012 פרש מהתנועה. זמן קצר לאחר מכן הצטרף לאתר מידה, ובסוף 2012 כיהן במשך תקופה קצרה כעורך באתר nrg מעריב. במאי 2011 הוציאה "אם תרצו" ספרון בן 73 עמודים בשם "נכבה חרטא", שכתבו במשותף תדמור ואראל סג"ל. על פי הפרסום, הנכבה היא מיתוס פלסטיני שהומצא כדי להפוך את התוקפן לקורבן. את הספר "מדוע אתה מצביע ימין ומקבל שמאל?" החל תדמור לכתוב ב-2014, כפרויקט סיום בסמינר "קרן תקווה" שהשתתף בו בניו יורק. ב-2017 ראה הספר אור. על פי מאמר ביקורת שכתב על הספר יריב אופנהיימר, "מרביתו ככולו של הספר מוקדש לניתוח מעמיק וקולח של "האליטות השמאלניות" ויכולתן לכפות כביכול על הרוב את עמדותיהן". לפי הספר, מנחם בגין לא חולל מהפך אלא הנציח את שליטת האליטות בדרגי המקצוע והייעוץ. באפריל 2016 החליף את אראל סג"ל כמגיש רצועה יומית ברדיו גלי ישראל. הוא בעל טור באתר nrg, ובאתר "מידה". בינואר 2019 מונה ליועץ ודובר מטה ההסברה של הליכוד, לקראת הבחירות לכנסת העשרים ואחת. ראש הממשלה בנימין נתניהו הציבו במקום ה-41 ברשימה לכנסת. לאחר התפטרותו של פנחס עידן מהרשימה, תדמור קודם למקום ה-40, אך לא נבחר לכנסת. הוא לא התמודד לכנסת במערכות הבחירות הסמוכות למערכת בחירות זו. במהלך 2019, עוד בהיותו דובר הליכוד, צורף תדמור כפרשן קבוע בפאנל החדשות של רשת 13 בהובלת אילה חסון. ב-2021 החל להגיש את תוכנית החדשות ״האולפן הפתוח״ בערוץ 20 (ערוץ המורשת) אשר מוכר כיום כ״עכשיו 14״. ב-12 ביולי 2022 הודיע על התמודדות בפריימריז במפלגת הליכוד. תדמור הגיע בבחירות אלו למקום ה-47, שנחשב ללא ריאלי. תדמור סבור ששופטים בבית המשפט העליון פוסקים לפי עמדותיהם הפוליטיות בניגוד לרצון הבוחר, וכך יוצרים דיקטטורה שיפוטית. לדבריו, "רוח המפקד" של השופטים בבית המשפט העליון פוגעת בביטחון אזרחי המדינה, בפרט בנושא הריסת בתי מחבלים. על פסיקתם בפרשת לארה אל-קאסם כתב שמדובר בטעות אסטרטגית של בג"ץ, שתאפשר לשכנע את הציבור שבג"ץ הוא גוף בעל אג'נדה אנטי-דמוקרטית ואנטי-ציונית. מבחינה כלכלית דעותיו של תדמור הן ליברליות ומתנגד לכלכלה מתוכננת. תדמור נשוי ואב לשלושה. מאז 2007, הוא מתגורר באפרת. ארז תדמור, מדוע אתה מצביע ימין ומקבל שמאל?, הוצאת סלע מאיר, 2017 ארז תדמור (1980-), דף שער בספרייה הלאומית ארז תדמור, ברשת החברתית אקס (טוויטר) עמרי מניב, מי אתה ארז תדמור?, באתר nrg‏, 24 בפברואר 2010 אמנון לורד, הקרב על נשמת מצביעי הימין החילוני, באתר מידה, 14 בדצמבר 2014 אריה גרין, "הימין בפריחה, השמאל בדעיכה", באתר מידה, 3 בינואר 2018 דניאל רוזנברג, ארז תדמור - מדוע אתה מצביע ימין ומקבל שמאל? (ביקורת ספר), סוציולוגיה ישראלית, כרך יט', מס. 2, תשע"ח, יולי 2018 שירית אביטן כהן, ‏"הבחירות האלו קשות מהקודמות – לנתניהו בפרט, ולימין בכלל", בעיתון מקור ראשון, 11 במרץ 2019 הודיה כריש-חזוני, כותב הנאומים של רה"מ בבחירות מסביר מדוע הימין ממשיך להפסיד, באתר nrg‏, 25 במרץ 2017 ארז תדמור ואראל סג"ל, נכבה? חרטא, הוצאת אם תרצו, 2011 ממאמריו: מאמרים אחרונים ב-nrg מאמרים אחרונים ב"מידה" תקרית דיפלומטית: הבלוג של ארז תדמור ארז תדמור, המרצים מנצלים את מעמדם לצורכי תעמולה, באתר ישראל היום, 22 בפברואר 2016 ארז תדמור, מחנה בתת-תפקוד, באתר ערוץ 7, 11 בספטמבר 2014 ארז תדמור, כמה הערות בשבח נתניהו המקיאווליסט והעיוורון של הימין, באתר "היגיון בשיגעון", 1 בספטמבר 2014 עמרי מניב, מי אתה ארז תדמור?, באתר NRG, ‏פברואר 2010 עמרי מניב, מי אתה ארז תדמור?, באתר מקור ראשון, ‏24/2/2010 אורן פרסיקו, אין זו אגדה, באתר העין השביעית, 27 בדצמבר 2012 ארז תדמור ואראל סג"ל, נכבה? חרטא, הוצאת אם תרצו, 2011 אורי פולק, ‏נכבה? חרטא, באתר כיפה, 31 במאי 2018 אמנון לורד, השמאל ממשיך לשלוט, וזו אשמת הימין, באתר מידה, 18 במרץ 2017 יריב אופנהיימר, שמאלנים מיואשים? הספר של ארז תדמור נכתב עבורכם, באתר nrg‏, 8 במאי 2017 עמית סגל, והרשות נתונה: מיליארד שקל על דרמה מיותרת, באתר nrg‏, 12 במאי 2017 ציוץ של ארז תדמור בטוויטר, 22 בינואר 2019 גיא עזרא, ‏איש התקשורת הודיע: אתמודד בפריימריז בליכוד, באתר "סרוגים", 12 ביולי 2022 ארז תדמור, מערכת המשפט מקילה עם מחבלים, באתר ישראל היום, 4 בנובמבר 2018 ציוץ של ארז תדמור ברשת החברתית אקס (טוויטר), 18 באוקטובר 2018 ליאת נטוביץ' קושיצקי, האם מסתמנת הסכמה בוועדת הכלכלה על מתווה הגז?, באתר nrg‏, 29 בנובמבר 2015 על הספר(הקישור אינו פעיל, 29.11.2021), באתר סטימצקי